NORAKSTS

|  |  |
| --- | --- |
| 29.02.2024. | Nr.3/15 |

###### INDUĻA IELAS NOSAUKUMA PIEŠĶIRŠANA TRANSPORTA INFRASTRUKTŪRAS TERITORIJAI 3.LĪNIJĀ 29, JELGAVĀ

Jelgavas valstspilsētas pašvaldības iestādē “Centrālā pārvalde” (turpmāk - Pārvalde) ir saņemts SIA “NOVATORS” 2024. gada 8. janvāra iesniegums par Induļa ielas nosaukuma piešķiršanu nekustamā īpašuma 3.līnijā 29 projektētajai zemes vienībai Nr.19 (kadastra apzīmējums 0900 021 0921).

Jelgavas dome 2008. gada 19. jūnijā pieņēma lēmumu Nr.8/10 “Par teritorijas 3.līnijā 29 detālplānojuma un tā saistošās daļas apstiprināšanu”, ar kuru apstiprināja teritorijas 3.līnija 29 (kadastra apzīmējums 0900 021 0136, platība 22004 m2) detālplānojumu. Saskaņā ar izstrādāto detālplānojumu, projektētajai zemes vienībai Nr.19 (kadastra apzīmējums 0900 021 0921) (turpmāk – Zemes vienība) noteikts funkcionālais zonējums - Transporta infrastruktūras teritorija.

Saskaņā ar Pārvaldes Attīstības un pilsētplānošanas departamenta 2023. gada 28. decembra lēmumu Nr.2.1-26.3/5798 “Lietošanas mērķa noteikšana zemes vienībai 3.līnijā 29, Jelgavā” Zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101), kā arī ir noteiktas ielas sarkanās līnijas. Zemes vienība nodrošina piekļuvi septiņpadsmit apbūvei paredzētām zemes vienībām.

Saskaņā ar 2023. gada 12. decembra Pārvaldes Būvvaldes aktu “Par objekta Koplietošanas ceļa izbūve 3.līnijā 29, Jelgavā pieņemšanu ekspluatācijā” jaunizbūvētais ceļš ir pieņemts ekspluatācijā.

Atbilstoši Ministru kabineta 2021. gada 29. jūnija noteikumu Nr.455 “Adresācijas noteikumi” 11.punktam pilsētu un ciemu teritorijā ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu.

Valsts valodas centrs 2024. gada 18. janvārī ir sniedzis atzinumu Nr.1-16.1/39 “Par oficiālā vietvārda priekšlikumu”, saskaņā ar kuru priekšlikumu par oficiālā vietvārda “Induļa iela” piešķiršanu Jelgavā esošam publiskās transporta infrastruktūras objektam atzīst par atbilstošu Ministru kabineta 2012. gada 10. janvāra noteikumu Nr.50 “Vietvārdu informācijas noteikumi” (turpmāk - Noteikumi) prasībām attiecībā uz oficiālo vietvārdu.

Saskaņā ar Noteikumu 24.1.apakšpunktu, pašvaldība, pamatojoties uz Valsts valodas centra atzinumu, piešķir oficiālos vietvārdus un oficiālos paralēlnosaukumus adresācijas objektiem, kas noteikti normatīvajos aktos adresācijas jomā.

Ievērojot augstāk minēto un pamatojoties uz Administratīvo teritoriju un apdzīvoto vietu likuma 11.panta trešo daļu un Pašvaldību likuma 10.panta pirmās daļas 6.punktu

**JELGAVAS VALSTSPILSĒTAS PAŠVALDĪBAS DOME NOLEMJ:**

Piešķirt ielas nosaukumu “Induļa iela” transporta infrastruktūras teritorijai 3.līnijā 29, Jelgavā (nekustamā īpašuma kadastra numurs 0900 021 0136, projektētās zemes vienības kadastra apzīmējums 0900 021 0921).

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī